arnastofnun/IGC-2024 huggingface dataset:
S-697/2015

Mál þetta sem dómtekið er í dag var höfðað með ákæru útgefinni af ríkissaksóknara þann 13. nóvember 2015 "á hendur E-kk-þgf H-x-x R-kk-þgf, [...].

I

Fyrir peningafals, með því að hafa í nóvember 2013, komið 5 fimmþúsund króna seðlum í umferð sem hann vissi, eða hafði grun um, að væru falsaðir, en ákærði notaði seðlana í viðskiptum eins og hér greinir:

1. Mánudaginn 25. nóvember, 2 fimm þúsund króna seðla í versluninni 10-11, Barónsstíg 4, Reykjavík.

2. Þriðjudaginn 26. nóvember, 1 fimm þúsund króna seðil í versluninni 10-11, Seljavegi 2, Reykjavík.

3. Þriðjdaginn 26. nóvember, 2 fimm þúsund króna seðla hjá versluninni Olís Ánanaustum 12, Reykjavík.

Telst þetta varða við 151. gr. almennra hegningarlaga nr. 19/1940 en til vara við 152. gr. sömu laga.

II

Fyrir umferðarlagabrot, þriðjudaginn 26. nóvember 2013, með því að hafa ekið bifreiðinni SN-480, sviptur ökuréttindum, frá versluninni Olís, Ánanaustum 12, Reykjavík, og inn á Hringbraut þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreindir 5 fimmþúsund króna seðlar, sem getið er um í ákærulið I, og 18 fimm þúsund króna seðlar, sem fundust við leit lögreglu á A, [...], 26. nóvember 2013, í kjölfar þess að A og ákærði voru handtekin, og sem lögreglan lagði hald á, verði gerðir upptækir samkvæmt 1. tölulið 1. mgr. 69. gr. a. laga nr. 19/1940. "

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008 var birt á skráðu l. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði er fæddur í september1975. Hann á að baki sakaferil. Með hliðsjón af atvikum málsins er refsing ákærða ákveðin fangelsi í 3 mánuði, sem bundið verður skilorði með þeim hætti er í dómsorði greinir.

Upptæk eru gerð til ríkissjóðs 23 fimm þúsund króna seðlar sem lögregla lagði hald á við rannsókn málsins.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

S-kk-nf S-kk-nf kveður upp dóm þennan.

D ó m s o r ð :

Ákærði, E-kk-nf H-kk-nf R-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækir eru gerðir til ríkissjóðs 23 fimm þúsund króna seðlar sem lögregla lagði hald á við rannsókn málsins.

S-kk-nf S-kk-nf.
S-700/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 24. nóvember sl., á hendur K-x-x S-x-x, Reykjanesbæ, „fyrir fíkniefnalagabrot, með því að hafa laugardaginn 26. september 2015 innandyra að Flugumýri 28, Mosfellsbæ haft í vörslum sínum 56 kannabisplöntur, 1.491,49 g af kannabislaufum og 412,84 g af kannabisstönglum, og hafa um nokkurt skeið fram til þessa dags ræktað greindar plöntur sem lögregla fann eftir leit.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt er krafist upptöku á 56 kannabisplöntum, 1.491,49 g af kannabislaufum og 412,84 g af kannabisstönglum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og þá er þess einnig krafist að 3 gróðurtjöld, 4 viftur, 4 loftsíur, 7 barkar, 3 spennugjafar, 10 lampar, 10 straumbreytar, 2 vatnsdælur 2 tímarofar, vog, og hraðstýring á viftu, (sbr. haldlagningarskýrsla/munaskýrsla nr. 112496) verði gert upptækt samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Verður refsing hans því ákveðin fangelsi í 3 mánuði. Ákærði sæti upptöku á 56 kannabisplöntum, 1.491,49 g af kannabislaufum og 412,84 g af kannabisstönglum, 3 gróðurtjöldum, 4 viftum, 4 loftsíum, 7 börkum, 3 spennugjöfum, 10 lömpum, 10 straumbreytum, 2 vatnsdælum 2 tímarofum, vog, og hraðstýringu á viftu. Ákærði greiði 108.540 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði K-x-x S-x-x, sæti fangelsi í 3 mánuði.

Ákærði sæti upptöku á 56 kannabisplöntum, 1.491,49 g af kannabislaufum og 412,84 g af kannabisstönglum, 3 gróðurtjöldum, 4 viftum, 4 loftsíum, 7 börkum, 3 spennugjöfum, 10 lömpum, 10 straumbreytum, 2 vatnsdælum 2 tímarofum, vog, og hraðstýringu á viftu.

Ákærði greiði 108.540 krónur í sakarkostnað.

A-kk-nf Í-kk-nf
S-721/2015

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 1. desember 2015 "á hendur P-kk-þgf Á-kk-þgf S-kk-þgf, [...], fyrir eftirtalin þjófnaðar- og fíkniefnalagabrot:

1. Sunnudaginn 11. janúar 2015, á bensínstöð Olís við Langatanga í Mosfellsbæ, dælt eldsneyti að andvirði kr. 8.495 á bifreiðina PB-522 og ekið á brott án þess að greiða fyrir eldsneytið.

M. 007-2015-1219

Telst brot þetta varða við 244. gr. almennra hegningarlaga nr. 19/1940.

2. Fyrir þjófnað, með því að hafa fimmtudaginn 16. apríl 2015, í félagi við annan mann, utan við Tanngarð, Háskóla Íslands, Vatnsmýrarvegi í Reykjavík, stolið tveimur fjallahjólum, að óþekktu verðmæti.

M. 007-2015-20859

Telst brot þetta varða við 244. gr. almennra hegningarlaga nr. 19/1940.

3. Fyrir vopna- og fíkniefnalagabrot með því að hafa, fimmtudaginn 20. september 2015, haft í vörslu sinni klaufhamar og 1,17 g af amfetamíni, sem lögregla haldlagði við handtöku ákærða í anddyri Írabakka 24 í Reykjavík.

M. 007-2015-55600

Telst brot þetta varða við 1. mgr. 30. gr., sbr. 1. mgr. 36. gr. vopnalaga nr. 16/1998 og. 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gerir G-kk-nf L-kk-nf, f.h. Olíuverslunar Íslands hf., vegna ákærukafla 1, kröfu um að ákærða verði gert að greiða Olíuverslun Íslands hf. kr. 8.495 auk vaxta samkvæmt 1, mgr. 8. gr. laga um vexti og verðtryggingu nr. 38/2001, frá tjónsdeli þar til mánuður er liðinn frá birtingu kröfunnar, en síðan dráttarvaxta samkvæmt, 1. mgr. 6. gr. sbr. 9. gr. sömu laga, frá þeim degi til greiðsludags."

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1980. Ákærði á að baki sakaferil. Hér er þess getið að ákærði var 12. nóvember 2014 dæmdur í 9 mánaða fangelsi fyrir þjófnað o.fl. Brot ákærða nú eru ítrekun. Refsing ákærða er ákveðin fangelsi 30 daga.

Ákærði kveðst samþykkja skaðabótakröfu í málinu og afhendir bótakrefjanda í réttinum 8.500 krónur. Með því verður bótakrafan ekki dæmd.

Ákærði greiði málsvarnarþóknun skipaðs verjanda síns, sem í dómsorði greinir.

D ó m s o r ð :

Ákærði, P-kk-nf Á-kk-nf S-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef S. F-kk-ef héraðsdómslögmanns, 265.980 krónur.

S-kk-nf S-kk-nf
S-722/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2016, á hendur A-x-x K-x-x, kennitala 000000-0000, Neshaga 9, Reykjavík, fyrir umferðarlagabrot með því að hafa, laugardaginn 27. ágúst 2016, ekið bifreiðinni TJ-915 sviptur ökurétti um Bíldshöfða í Reykjavík, að Dvergshöfða, uns aksturinn var stöðvaður.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í janúar 1981. Samkvæmt framlögðu sakavottorði, dagsettu 20. september 2016, er ákærði nú í þriðja sinn fundinn sekur um að aka sviptur ökurétti. Með hliðsjón af sakarefni þessa máls og í samræmi við dómvenju þykir refsing ákærða hæfilega ákveðin fangelsi í þrjátíu daga.

Sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x K-x-x, sæti fangelsi í þrjátíu daga.

V-kvk-nf S-kvk-nf
S-727/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2016, á hendur G-kk-þgf F-kk-þgf, kt. [...], Skúlagötu 46, Reykjavík, fyrir umferðar- og fíkniefnalagabrot í Reykjavík með því að hafa sunnudaginn 15. maí 2016, ekið bifreiðinni AER-20, sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 6,2 ng/ml ) austur Skipholt frá Stangarholti uns aksturinn var stöðvaður við verslun Bónus í Skipholti og á sama tíma haft í vörslum sínum 1,95 g af maríhúana sem lögregla fann við leit á ákærða.

Er þetta talið varða við 1., sbr. 2. mgr., 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, 1,95 g af marihúana, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1987. Hann hefur sex sinnum gengist undir lögreglustjórasátt vegna umferðar- og fíkniefnalagabrota. Þá hefur hann einu sinni hlotið dóm vegna brota gegn 1., sbr. 2. mgr., 45. gr. a. og 1. mgr. 48. gr. umferðarlaga, en með dómi Héraðsdóms Reykjavíkur 10. mars 2014 var ákærða gerð 600.000 króna sekt og hann sviptur ökurétti í fjögur ár frá 24. mars 2014. Þykir refsing hans hæfilega ákveðin fangelsi í 30 daga. Með vísan til lagaákvæða í ákæru er ákærði sviptur ökurétti ævilangt. Með vísan til framangreindra lagaákvæða eru gerð upptæk 1,95 g af marijúana sem hald var lagt á við rannsókn málsins. Ákærði greiði 87.014 krónur í sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari lögreglustjórans á höfuðborgarsvæðinu.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, G-kk-nf F-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði sæti upptöku á 1,95 g af marijúana.

Ákærði greiði 87.014 krónur í sakarkostnað.
S-730/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2016, á hendur G-kk-þgf G-kk-þgf, kennitala 000000-0000, Jórufelli 10, Reykjavík, fyrir umferðar- og fíkniefnalagabrot með því að hafa, sunnudaginn 7. ágúst 2016, ekið bifreiðinni PE-823 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 950 ng/ml og tetrahýdrókannabínól 13 ng/ml) um Löngubrekku í Kópavogi, uns aksturinn var stöðvaður, og á sama tíma haft í vörslum sínum 1,06 grömm af amfetamín sem lögregla fann við leit í bifreiðinni.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007, og 2. gr., sbr. 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Einnig er krafist upptöku á 1,06 grömmum af amfetamíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júní 1984. Í samræmi við framlagt sakavottorð, dagsett 20. september 2016, er við ákvörðun refsingar miðað við að ákærði sé nú í þriðja sinn fundinn sekur um að aka sviptur ökurétti og í fjórða sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og/eða undir áhrifum áfengis. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er áréttuð ævilöng svipting ökuréttar ákærða, frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,06 grömm af amfetamíni, sem lögregla lagði hald á við rannsókn málsins.

Ákærði 145.853 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf G-kk-nf, sæti fangelsi í 75 daga.

Ákærði er sviptur ökurétti ævilangt, frá birtingu dóms þessa að telja.

Upptæk eru gerð til ríkissjóðs 1,06 grömm af amfetamíni.

Ákærði 145.853 krónur í sakarkostnað.

V-kvk-nf S-kvk-nf
S-733/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2016, á hendur S-kk-þgf E-kk-þgf B-kk-þgf, kennitala 000000-0000, Lindarseli 12, Reykjavík, fyrir umferðarlagabrot með því að hafa, aðfaranótt sunnudagsins 1. maí 2016, ekið bifreiðinni EA-614 sviptur ökurétti og undir áhrifum áfengis (í blóði mældist vínandamagn 2,97‰) um Ögurhvarf í Kópavogi uns bifreiðin hafnaði aftan á annarri bifreið sem var kyrrstæð á rauðu ljósi.

Teljast brot þessi varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í janúar 1975. Samkvæmt framlögðu sakavottorði, dagsettu 20. september 2016, er ákærði nú í fjórða sinn fundinn sekur um að aka undir áhrifum áfengis og í þriðja sinn fundinn sekur um að aka sviptur ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er áréttuð ævilöng svipting ökuréttar ákærða, frá birtingu dóms þessa að telja.

Ákærði 48.510 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf E-kk-nf B-kk-nf, sæti fangelsi í 75 daga.

Ákærði er sviptur ökurétti ævilangt, frá birtingu dóms þessa að telja.

Ákærði greiði 48.510 krónur í sakarkostnað.

V-kvk-nf S-kvk-nf
S-735/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2016, á hendur P-x-x D-x-x, kennitala 000000-0000, Kleppsvegi 50, Reykjavík, fyrir umferðarlagabrot með því að hafa, miðvikudaginn 4. maí 2016, ekið bifreiðinni KT-L91 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,6 ng/ml) norður Nóatún í Reykjavík uns lögregla stöðvaði bifreiðina á bifreiðastæði við Sóltún.

Teljast brot þessi varða 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1982. Samkvæmt framlögðu sakavottorði, dagsettu 20. september 2016, er ákærði nú í þriðja sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna eða undir áhrifum áfengis. Ákærði er nú í annað sinn fundinn sekur um að aka sviptur ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í þrjátíu daga.

Með vísan til lagaákvæða í ákæru er ákærði sviptur ökurétti ævilangt, frá uppkvaðningu dóms þessa að telja.

Ákærði greiði 76.971 krónu í sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-x-x D-x-x, sæti fangelsi í þrjátíu daga.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði 76.971 krónu í sakarkostnað.

V-kvk-nf S-kvk-nf
S-736/2015

Mál þetta, sem dómtekið var 15. janúar síðastliðinn, var höfðað með ákæru lögreglustjórans á höfuðborgarsvæðinu, dagsettri 8. desember sl., á hendur A, og Ó-kk-þgf V-kk-þgf Ó-kk-þgf, Reykjavík, „fyrir fíkniefnalagabrot, með því að hafa fimmtudaginn 22. janúar 2015, að [...] á Seltjarnarnesi, haft í vörslum sínum í sölu- og dreifingarskyni 521 kannabisplöntu, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á samtals 521 kannabisplöntu, 3 loftdælum, 9 ballestum, 13 lampaskermum, 1 næringarmæli, 1 PH-mæli og 1 loftsíu, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Við þingfestingu féll ákæruvaldið frá kröfum á hendur ákærða A og krafðist verjandi hans málsvarnarþóknunar úr ríkissjóði.

Ákærði Ó-kk-nf V-kk-nf hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni. Sakaferill ákærða hefur ekki áhrif á ákvörðun refsingar hans. Hún er hæfilega ákveðin 12 mánaða fangelsi og skal bundin skilorði eins og í dómsorði segir. Fíkniefni og munir verða gerð upptæk eins og í dómsorði greinir. Ákærði verður dæmdur til að greiða sakarkostnað, eins og í dómsorði greinir, svo og málsvarnarþóknun verjanda síns sem ákveðin er með virðisaukaskatti í dómsorði. Þóknun verjanda meðákærða, að meðtöldum virðisaukaskatti, skal greidd úr ríkissjóði eins og í dómsorði segir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, Ó-kk-nf V-kk-nf Ó-kk-nf, sæti fangelsi í 12 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skal vera 521 kannabisplanta, 3 loftdælur, 9 ballestir, 13 lampaskermar, 1 næringarmælir, 1 PH-mælir og 1 loftsía.

Ákærði greiði 796.869 krónur í sakarkostnað og málsvarnarþóknun skipaðs verjanda síns, B-kk-ef E-kk-ef hdl., 204.600 krónur.

Málsvarnarþóknun G-kk-ef N-kk-ef G-kk-ef hdl., 204.600 krónur, skal greidd úr ríkissjóði.

A-kk-nf Í-kk-nf